Emne: Nyt fra brugergruppen

Kære alle

Torsdag den 5. april holdt vi igen møde i brugergruppen - deltagere Lis, Karna, Anne-Marie, Laila og

undertegnede.

\* Fællessang - syng fra "den blå": Vi har lagt os fast på tirsdag den 15. maj kl. 19. Jeg får

bekræftelse fra Steffen Jonassen at han stadig kan den dag, og jeg tjekker også med

Skanderborg Bibliotek at vi kan låne højskolesangbøgerne fra dem. Lis tjekker med kirken at vi

ikke har ramt en aften hvor de har et arrangement.

\* Foredraget med Maren Uthaug i BioHuset bliver den 7. november, og Tove Severinsen vil

gerne samarbejde. Hendes udspil er at Biohuset lægger lokaler + mandskab til, og

brugergruppen betaler annonce.

\* Lis har skrevet til Leif Davidsen om et evt. foredrag i 2019, gerne om Sovjet og Ukraine. Han

har ikke svaret endnu.

\* 1968-temaet i efteråret: Biblioteket laver litteraturaften med Nick Bo Madsen og jeg laver

"lytteklub" om Beatles. Jeg har snakket med Tove i Biohuset om at vise "Woodstock"

koncertfilmen, og hun synes det lyder som en god idé og foreslår at Biohuset viser den på

Kulturaftenen (21.9.). Hun undersøger om der kan skaffes licens til forevisning. Kirkens

Korshær/Røde Kors kunne lave udstilling med 60’er-tøj i foyeren. Jeg har også tænkt på om

arkivet har materiale til en udstilling på biblioteket om Galten Friskole. Jeg hører med Erik.

\* Peter Øvig og Katrine Marie Guldager blev nævnt som relevante foredrag i.f.m. 68-temaet,

men efteråret er ved at være fyldt godt op med arrangementer.

\* Niels Wolters' gruppe kan desværre ikke spille lørdag den 1.9. Jeg undersøger om det kan lade

sig gøre ugen efter.

\* Vi snakkede om arrangementer for unge. Laila foreslog en af Counter-Strike vinderne. Hun

undersøger.

\* Tove i Biohuset har foreslået familieteater - de 8-12 årige og deres forældre. Evt. lørdagen

efter Kulturaftenen? Ellers foråret. Har Gerd idéer/erfaringer? Andre?

\* Fyraftensforedrag i.f.m. Folkeuniversitetets "Hearts & Minds"-festival. Vi vil gerne byde ind,

foredrag medio september. Prioriteret ønskeliste ud fra det tilsendte katalog: 1) FoMo - Fear

of Missing Out, 2) Sagen er bøf - det kødspisende menneske, 3) Det gode liv at lære. Jeg skriver

til forelæseren og klarer sagerne med FU.

\* Øvrige idéer til kommende arrangementer (tidligst 2019): Laila: foredrag med en der har

gennemført caminoen eller ærvejsvandringen. Foredrag med vinden af "Alene i vildmarken".

\* Idé: vi sørger for at der bliver sat plakater op i de små byer, f.eks. Brugsen i Herskind.

\* Spørgsmål: Hvad sker der med evt. ubrugte penge i 2018? Kan de overføres til 2019?

\* Næste møde: onsdag den 25. april kl. 17 her på biblioteket.

Med venlig hilsen

Thomas Damm

Bibliotekar

Galten Bibliotek

Torvet 7 – 8464 Galten

Direkte tlf.: 8794 2894

Hoved tlf.: 8794 2890

Bibliotek.skanderborg.dk

Skanderborg.dk